Deg uswir-agi wis sin n tmeskelt, ad naf timseɛraq, xas akken tecrek-itent yiwet n tririt maca asenfali n temseɛreqt s timmad-is imgarad maḍi. Amgired-agi, yella seg tama n umawal, seg tama n tenfalit, seg tama n ṣṣenf n temseɛreqt, atg. Ad d-nefk imedyaten ɣef temseɛraqagi:  Jeddi ibub Jidda, Jidda tbub arraw-is: D tissirt.(Ʃin Lḥemmam)  Wa ɣef wudem, wea tinnegnit: D tissirt.(Illula)  Tablaḍt ɣef leḥḥun waman ur terki: D iles.(Ʃin Lḥemmam)  Tacriḥt n uksum deg temda ur terki: D iles.(Illula)  Lqqed-is am uzeduz, laɛyaḍ-is am ugenduz: D tagelzimt.(Ʃin Lḥemmam)  Afus-iw deg ufus-is,ssut-is ɣer ugemaḍ: D tagelzimt.(Illula)  Sufella yecbeḥ yerqem, daxel yarka: D iniɣem.(Ʃin Lḥemmam)  Tamellalt ur d yuriw ṭir, ur yezdiy fell-as ṭir, tettak-d ifrax ttafgen: D iniɣem.(Illula)  Ṭṭfeɣ abrid ɣer tala, baba-s yemmut, mmi-sad d-yettlal: D ayyur.(Ʃin Lḥemmam)  Ilul-d s wacciwen, iɛac mebla acciwen, yemmuts wacciwen: D ayyur.(Illula)  Yemmut ixeddem ɣef uxxam-is: D ayeddid n waman.(Ʃin Lḥemmam)  Yettmuqul-d ur d-ikeccem: D ayeddid n waman.(Illula)  Jebdeɣ amrar, yenhez udrar: D tisirt.(Ʃin Lḥemmam)  Ixeddem ur iɛeggu, itett urirewwu: D tisirt.(Iillula)  Yemmut lmegget neṭṭent, iruḥ-d ṭbib inejɛit, deg temgarḍt ixneq-it: D tasenart n lḥut.(Ʃin Lḥemmam)  D acu k-id-yewwin ɣer dagi? Win d-iyi-d-yewwin ha-ten dagi, ma teččiḍ-iyi ad temeččeḍ?:D tasenart n lḥut.(Illula)  Mlaleɣ-t-id nnig uxxam, yenna-id:« Sani it-tedduḍ?» nniɣ-as:« ɣer terẓi uqerru-iw.»: